open-index/open-wikipedia-markdown huggingface dataset:
Helen Meles

**Helen Meles** er en eritreisk sanger og skuespiller. Hun har gitt ut flere musikkalbum og vært med i flere filmer.

Som 13-årig sluttet Helen Meles seg til DEFF (Det eritreiske folks frigjøringsfront). Som mange eritreere, var begge foreldrene hennes også med i den eritreiske frigjøringskampen. Helen vokste opp i *Biet tmhrti sewra* (DEFF revolusjonerende skole).

I 2007 giftet Meles seg med den eritreiske saksofonisten Issac Asefaw. Bryllupet ble holdt i Asmara i Eritrea og eritreiske musikere som Bereket Mengisteab og andre opptrådte i bryllupet. I begynnelsen av 2008 fødte Meles sitt første barn, en gutt. Året etter fødte hun sitt andre barn, som også er en gutt.

## Diskografi
### Album
* *Vol. 1 – Kuhulay Segen* – 1997
* *Vol. 2 – 'Ti Gezana* – 1998 (Remiks av Tebereh Tesfahuney Oldies)
* *Mamina* (Remiks av Amleset Abay Oldies) med Amleset Abay
* *Vol. 3* – Remiks av Kuhulay Segen – 2000
* *Vol. 4. – Res'ani* – 2003
* *Vol. 5 – Halewat* – 2006

### Singler

* Abey keydu silimatki (1990)
* Eza adey (1998)
* Warsay (1998)
* Shabai /AKA/ Aba Selie (1999)
* Debdabieu (1999)
* Mesilka we (2000)
* Sham (2000)
* Betey (2001)
* Gagyeka (2002)
* Nacfa (2003)
* Nibat fikri (2003)
* Likie (2003)
* Nisa tinber (2003)
* Kewhi lubu (2004)
* Manta Fikri (2004)
* Ertrawit ade (2004)
* Halime Ember (2005)
* Fir Fir (2006)
* Nihnan nisikin (2006)
* Abaka Ember (2006)
* Tsetser (2008)
* Menesey (2010)
* Rahsi (2011)

## Filmografi
* *Fikrin Kunatn* (1997)
* *Debdabieu* (1999)
* *Mesilka'we* (2000)
* *Rahel* (2002)
* *Manta Fikri* (2004)
* *Tuwyo Netsela* (2006)
* *Menyu Tehatati* (2007)

## Referanser


## Eksterne lenker
* Om Meles på madote.com
Dønna barne- og ungdomsskole

**Dønna barne- og ungdomsskole** er den eneste offentlige skolen på Dønna.

Dønna barne- og ungdomsskole het tidligere «Midtbygda Sentral skole», da Stavseng skole var offentlig.

## Referanser
Atsuko Tanaka

**Atsuko Tanaka** kan vise til:

*Atsuko Tanaka (kunstner) (1932–2005), japansk kunstner
*Atsuko Tanaka (stemmeskuespiller) (1962–), japansk stemmeskuespiller
*Atsuko Tanaka (skihopper) (1992–), canadisk-japansk skihopper
*Atsuko Tanaka (animator), japansk animator
Morten Skårdal

**Morten Skårdal** (født 1959) er seniorrådgiver i Statens graderte plattformtjenester og tidligere offiser i Forsvaret. 

Han har skrevet en ungdomsbok sammen med Axel Hellstenius.

I 1979 gikk Skårdal og Hellstenius sammen på befalsskole på Kongsberg. Mange år senere møttes de to igjen og innledet et samarbeid om ungdomsromanen *Fittekvote* (2010), som drøfter kvinnerollen i Forsvaret. Boka ble tildelt Uprisen 2010.

Skårdal har tidligere skrevet humoristiske tekster for revy, nærradio og også for Sveriges Television.

## Bibliografi
* *Fittekvote* (sammen med Axel Hellstenius), Cappelen Damm 2010 ISBN 978-82-02-33390-4

## Referanser
What’s Up

**What's Up** er et svensk boyband dannet i 2007. 

## Medlemmer
;Nåværende
*Johan Yngvesson
*Ludwig Keijser
*Robin Stjernberg 
*Johannes Magnusson. 
;Tidligere
*Eric Saade (2007–2009)

## Diskografi
*2008: *In Pose*

## Eksterne lenker
*
Bellevue strand

**Bellevue strand** er en strand som ligger ut mot Øresund i den nordlige delen av København, men i Gentofte kommune. Stranden besøkes årlig av  mennesker. Stranden er kunstig anlagt, er ca. 700 m lang og 20–40 m. bred. 

På Bellevue strand ligger Bellevue strandbad med badefasiliteter tegnet av arkitekt Arne Jacobsen i 1932. Havearkitekt C.Th. Sørensen utarbeidet planen for området.

Området er fredet.

## Referanser


## Kilder
* Bellevue Strandpark  fra Gentofte kommune (besøkt 26. juni 2014)
* Bellevue Strandbad fra Arne Jacobsen i Gentofte

## Eksterne lenker
*
Brøndby Strand

**Brøndby Strand** er en bydel i Brøndby kommune på Sjælland med ca.  innbyggere. Bydelen består primært av en rekke høyhus og lavere boligblokker som er oppført i nærheten av Brøndby Strand stasjon i årene 1950–1980. 

Området var opprinnelig et sommerhuskvarter hvor folk fra Københavns middelklasse reiste på ferie om sommeren.

## Litteratur
* *Fra fiskerleje til højhus – historien om Brøndby Strand*, red. Kim Tverskov og Henning Sørensen (Brøndby Lokalarkiv, 2000)
Bryting under Asialekene 1962

**Bryting under Asialekene 1962**. Bryting var en av flere sporter under de fjerde Asialekene som ble arrangert i Jakarta i Indonesia mellom 24. august og 4. september 1962. Det var tredje gangen som bryting var på programmet under Asialekene. Det var åtte vektklasser i både gresk-romersk- og fristil. Japan ble beste nasjon med ti gullmedaljer foran Pakistan og India med tre hver.

## Medaljer

## Resultater
### Fristil

### Gresk-romersk stil

## Eksterne lenker
* Página de los Juegos Asiáticos de 1962
Hungersnøden i Nord-Korea 1994–1998

**Hungersnøden i Nord-Korea mellom 1994 og 1998** er en av verdens verste sultkatastrofer i moderne tid. Mellom 240&nbsp;000 og 3,5 millioner av Nord-Koreas 22 millioner innbyggere omkom.

Nord-Korea mistet sin største velgjører ved oppløsningen av Sovjetunionen i 1991. Nord-Koreas matvareforsyning begynte å vise tegn til forsyningssvikt. I 1995 og 1996 ble landet rammet av styrtregn og flom, og mye av avlingen og nødlagrene ble ødelagt. Fordi landet var lukket og politisk isolert, kom nødhjelpen fra utlandet sent.

Ifølge FN ødela oversvømmelsene i 1994 og 1995 rundt 1,5 millioner tonn av landets kornreserver, og Centers for Disease Control and Prevention mente at 1,2 millioner tonn (tilsvarende 12&nbsp;%) av den totale kornproduksjonen gikk tapt med oversvømmelsen i 1995. 

Det nordkoreanske regimet kaller disse nødsårene for «den besværlige marsjen». Det ansees som en politisk forbrytelse å omtale den som en hungersnød.

Det er fortsatt matmangel i Nord-Korea, og landet er avhengig av nødhjelp fra utlandet.

## Referanser




## Litteratur
*
*
*
*
*
*
*
Lahnda

**Lahnda** eller **vestlig punjabi** er et dialektkontinuum blant de indoarisk språkene i Pakistan og Afghanistan. Kontinuumet omfatter syv dialekter. Seks av disse snakkes i Pakistan, mens den syvende &ndash; jakati, snakkes i Afghanistan, og ved folkevandring også i Ukraina:

* Pahari-potwari
* Nordlig hindko
* Sørlig hindko
* Khetrani
* Saraiki
* Vestlig punjabi
* Jakati

Språkene inkluderer ikke østlig panjabi, som snakkes i Punjab og Pakistan.
Bryting under Asialekene 1966

**Bryting under Asialekene 1966**. Bryting var en av flere sporter under de femte Asialekene som ble arrangert i Bangkok i Thailand mellom 9. og 20. desember 1966. Det var fjerde gangen som bryting var på programmet under Asialekene. Det var åtte vektklasser i fristil for menn. Japan ble beste nasjon med fire gullmedaljer foran Iran med tre.

## Medaljer

## Resultater
### Fristil

## Eksterne lenker
* Página de los Juegos Asiáticos de 1966
Zeta Tauri

**Zeta Tauri** (ζ Tau, ζ Tauri) er en binærstjerne i stjernebildet Tyren. Stjernen var kjent som *Shurnarkabti-sha-shutu* for antikkens babylonere, noe som betyr «stjernen i Tyren mot sør». Zeta Tauri har en tilsynelatende størrelsesklasse på +3,010.

## Referanser
Saraiki

**Saraiki** eller **seraiki** (persisk skrift:  سرائیکی ,  Sirāikī) er et standardisert skrevet språk i Pakistan som er en del av dialektkontinuumet lahnda blant de indoariske språkene. Saraiki er basert på en gruppe muntlige, historisk uskrevne dialekter. Det tales i hjertet av Pakistan av mer enn 14 millioner mennesker, i den sørlige halvdelen av Punjab, grenseområdene til naboprovinsen Sind, den nordvestlige delen av Punjab, de sørlige distriktene av Dera Ismail Khan og Tank i Khyber-Pakhtunkhwa provinsen, såvel som av nesten 70,000 emigranter og deres etterkommere i India.
Tobias Mayer

**Tobias Mayer** (født 17. februar 1723 i Marbach am Neckar, død 20. februar 1762 i Göttingen) var en tysk astronom og matematiker.

Mayer ble ansatt ved Johann Baptist Homanns Landkarten-Institut i Nürnberg i 1744 og ble professor i matematikk i Göttingen i 1751, hvor han også overtok ledelsen for observatoriet i 1754. Han sysselsatte seg med teorien om månens bevegelse og det dermed sammenhengende spørsmålet om lengdegradbestemmelse på sjøen, for hvis det engelske parlamentet allerede i 1713 hadde utlovet en dusør på &nbsp;pund sterling for en effektiv løsning. For hans stort sett fullførte *Novæ tabulæ motuum Solis et Lunæ* fra 1752 fikk han en del av denne prisen. Han fikk den imidlertid først etter sin død, og hans enke mottok prisen. Klokkemakeren John Harrison og matematikeren Leonhard Euler beholdt sine deler av prisen.

Mayer var også en fremstående praktisk astronom og oppfinner gjennom prinsippet for vinkelens multiplikasjon samt oppfinnelsen av «speilregelen». Han utførte nøyaktige målinger av månen og konstruerte det første nøyaktige månekartet. Han er også kjent for sine undersøkelser av stjernenes egenbevegelser og av den astronomiske og terrestriske refraksjonen. Den såkalte *mayerske formelen* for passasjeinstrumentet og meridiansirkelen har fått sitt navn etter Mayer.

Mayer blir i mange tekster feilaktig kalt *Johann Tobias Mayer*, noe som var navnet på hans sønn, en mindre kjent fysiker (1752–1830).

## Referanser


## Kilder
*
Château-Gontier

**Château-Gontier** er en kommune i departementet Mayenne i regionen Pays de la Loire nordvest i Frankrike. Château-Gontier ligger ca. 30&nbsp;km sør for Laval og er underprefektur i departementet.

## Befolkningsutvikling
***Antall innbyggere i kommunen Château-Gontier***

## Referanser
* Kommunedata fra INSEE


## Eksterne lenker
* 
* Kommunedata INSEE
Pierre Lemonnier

**Pierre Lemonnier** (født 28. juni 1675 i Saint-Sever i Normandie, død 27. november 1757) var en fransk astronom og professor i fysikk og filosofi ved Collège d'Harcourt (Universitetet i Paris), og et medlem av det franske vitenskapsakademiet.

Lemonnier publiserte serien *Cursus philosophicus ad scholarum usum accommodatus* bestående av seks bind:
* Bind 1 - *Logica*
* Bind 2 - *Metaphysica*
* Bind 3 - *Physica Generalis* inkludert mekanikk og geometri
* Bind 4 - *Physica Particularis* (Part I) inkludert astronomi (Ptolemaisk, Kopernisk, Tychonisk), optikk, kjemi og tyngdekraft
* Bind 5 - *Physica Particularis* (Part II) inkludert fluidmekanikk, menneskets anatomi, magnetisme, og diverse andre temarer (jordskjelv, elektrisitet, botanikk, metallurgi, osv ...)
* Bind 6 - *Moralis* inkludert vedlegg om trigonometri og solur

Han var også far til Pierre Charles Le Monnier og Louis Guillaume Le Monnier.

## Referanser
Atsuko Tanaka (skihopper)

**Atsuko Tanaka** (født 1992) er en japansk-canadisk skihopper. Hun har representert Altius Nordic Ski Club i Canada og Hokusho College i Japan.

Tanaka er født i Canada, men har japanske foreldre. Etter at hun begynte med skihopping som 10-åring, deltok hun i kontinentalcupen sommeren 2004 og deretter fra sommeren 2005. Hun har vunnet to renn, i Park City 2. oktober 2005 (plast) og i Baiersbronn 20. februar 2008 (snø). Sammenlagt er 8. plass i 2005/06 hennes beste plassering. I 2008 ble hun nummer 3 sammenlagt i kvinnenes hoppuke.

Hun var med i junior-VM i 2006, 2008, 2009, 2010, 2011 og 2012, og tok sølvmedalje i Kranj i 2006. I prøveomgangen i junior-VM i Štrbské Pleso i 2009 falt hun og skadet et leddbånd, noe som førte til at hun gikk glipp av både det rennet og det første VM for senior, og ikke kunne konkurrere på nesten et år. Under OL i Vancouver i 2010, der kvinnene ennå ikke fikk delta i skihopping, var hun prøvehopper.

Atsuko Tanaka konkurrerte for Canada til og med 2009/10-sesongen. Da hun skulle begynne på videregående skole, valgte hun å flytte til Japan og konkurrere for det japanske landslaget, fordi støtteapparatet for skihopperne var bedre der. Hun begynte å konkurrere internasjonalt for Japan vinteren 2011, men slet med å etablere seg på det japanske landslaget. Hennes beste plasseringer for Japan var 7. plass i kontinentalcupen i Zaō 9. mars 2011 og 8. plass i verdenscupen samme sted 4. mars 2012. I verdenscupens første sesong 2011/12 ble hun nummer 34 sammenlagt.

Etter at hun fullførte videregående skole, flyttet hun sommeren 2012 tilbake til Canada, og vil igjen representere Canada internasjonalt. Et vedtak i FIS i juni 2012 gir henne mulighet til å bytte landslag uten å måtte sone karantene.

## Kontinentalcupseiere vinter 2004-2011 (tilsvarende verdenscup)

## Referanser


## Kilder
* Ladies-Skijumping.com: Atsuko Tanaka (besøkt 4. desember 2011)
* Ladies-Skijumping.com: Interview with Atsuko Tanaka (13. juli 2009, besøkt 4. desember 2011)
* Nikkansports.com: カナダ生まれジャンパー田中日本国籍に (japansk, 5. mars 2010, besøkt 4. desember 2011)

## Eksterne lenker
*
Malvi

**Malvi**, også kalt **malwi**, **malavi**, **mallow** og **malwada**, er et indoariske språk i Malva-regionen i India, med omkring 16.4 millioner talende. Språket består av dialektene Ujjaini (i distriktene Ujjain, Indore, Dewas, Shajapur og Sehore), Rajawadi (i distriktene Ratlam, Mandsaur, Neemuch), Umathwadi (i distriktet Rajgarh) og Sondhwadi (i distriktene Rjgarh og Jhalawar). Omkring 75 % av de talende kan også snakke hindi, og evnen til å skrive andrespråk som hindi finnes blant omkring 60% av befolkningen.

Den nærmeste slektningen er nimadi, som snakkes i Nimar-regionen i Madhya Pradesh og i Rajasthan.
Anders Johan Lexell

**Anders Johan Lexell** (født 24. desember 1740 i Åbo, død 11. desember 1784 i Petersburg) var en finsk vitenskapsmann og astronom.

Anders Johan Lexell var sønn av gullsmedsmesteren og riksdagsmannen Jonas Lexel og hans første kone,  Magdalena Catharina Björkegren, datter av assessoren Anders Björkegren og Margareta Catharina Wittfooth. Slekten Lexell har sitt nav fra Lexe gård utenfor Gävle og flyttet til Åbo med Anders Johan Lexells far.

Lexell ble dosent i matematikk ved universitetet i Åbo i 1763. Lexell henvendte seg til vitenskapsakademiet i Petersburg i 1769 med en forespørsel om å få delta i de vitenskapelige arbeidene med observasjonen av Venuspassasjen. Resultatet kunngjorde han i et notat i 1772, og ifølge hans beregninger skulle solens parallakse være 8,68".

Lexell fortsatte sitt astronomiske arbeid i Petersburg hvor han hovedsakelig konsentrerte seg om studier av kometbanene, og publiserte en avhandling om dette. 

## Referanser


## Kilder
* Lexell. *Genos* 1961 (32), s. 61-69.
*
Bryting under Asialekene 1974

**Bryting under Asialekene 1974**. Bryting var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjette gangen som bryting var på programmet under Asialekene. Det var elleve vektklasser i fristil og ti i gresk romersk stil for menn. Iran ble beste nasjon med tretten gullmedaljer foran Japan med fem.

## Medaljer

## Resultater
### Fristil

### Gresk-romersk stil

## Eksterne lenker
* Página de los Juegos Asiáticos de 1974
Bryting under Asialekene 1978

**Bryting under Asialekene 1978**. Bryting var en av flere sporter under de åttende Asialekene som ble arrangert i Bangkok i Thailand mellom 9. og 20. september 1978. Det var sjuende gangen som bryting var på programmet under Asialekene. Det var ti vektklasser i fristil for menn. Japan ble beste nasjon med seks gullmedaljer foran India med to.

## Medaljer

## Resultater
### Fristil

## Eksterne lenker
* Página de los Juegos Asiáticos de 1978
Joseph Banks

**Joseph Banks** (født 13. februar 1743 i London, død 19. juni 1820 i London) var en britisk naturforsker og botaniker som deltok på James Cooks første store oppdagelsesreise fra 1768&ndash;1771 på skipet «Endeavour». Dette resulterte i at 75 arter ble beskrevet og navngitt av Banks. 

Det er Banks' fortjeneste at den vestlige verden ble introdusert for eucalyptus, akasie, mimosa, og en hel slekt fikk også navnet etter Banks: *[[Banksiaslekten|Banksia]]*.

Banks var president for Royal Society. Han ble innvalgt som utenlandsk representant nummer 85 av Kungliga Vetenskapsakademien i 1773. Han var i mange år kongens nermeste rådgiver i botaniske spørsmål, og fikk gjort om Royal Botanic Gardens i Kew til den første store offentlige botaniske hagen etter moderne modell. Hans *Journal during Capt. Cooks first voyage* ble først utgitt i 1896.

## Referanser


## Kilder
* Svensk uppslagsbok. Lund 1939
*
Nimadi

**Nimadi** er et indoariske språk i Nimar-regionen i Madhya Pradesh i India, som grenser til Maharashtra. Nimadi snakkes i distriktene Barwani, Øst Nimar, Vest Nimar og deler av Dhar. En berømt forfatter som skrev på nimani var den sene Gaurishankar Sharma.

Den nærmeste slektningen til nimadi er malvi, som snakkes i Malva-regionen.
Bagsværd Sø

**Bagsværd Sø** er en innsjø på Sjælland ikke langt fra Kongens Lyngby. Ved den nordlige enden av innsjøen ligger Sophienholm og litt ovenfor statsministerens residensbolig Marienborg gods.

Bagsværd Sø og Lyngby Sø er fredet sammen med Lyngby Åmose.

## Referanser

 

## Eksterne lenker
*
Lars Ramstad

**Lars Ramstad** er navnet til flere personer:

* Lars Ramstad (fotballspiller) – en norsk fotballspiller født 1989
* Lars Ramstad (politiker) – ordfører i Rauma kommune 1972-1973, fylkesordfører i Møre og Romsdal 1984-1991
Ralph Lilley Turner

**Ralph Lilley Turner** (født 5. oktober 1888, død 22. april 1983) var en britisk språkforsker, filolog på indiske språk og universitetsadministrator. Turner var også forfatter av enkelte publikasjoner om Romani rakripa.

## Liv og virke

Turner ble født i Charlton i London. Han ble utdannet ved Perse School og Christ's College ved Universitetet i Cambridge. I 1913 ble han med Indian Educational Service som foreleser ved Queen's College i Benares i India. Fra 1915 til 1919 tjenestegjorde han ved 2./3. dronning Alexandras egne Gurkha-geværtropp, og vant militærkorset i Palestina. Fra 1920 til 1922 var han professor i indisk lingvistikk ved Banaras' hinduuniversitet.

I 1922 vendte Turner tilbake til England som professor i sanskrit ved Skolen for orientalske studier ved Universitetet i London. Mellom 1924 og 1932 utga han en rekke publikasjoner om romanes (indoariske språk) i *Journal of the Gypsy Lore Society*, blant annet «On the position of Romani in Indo-Aryan» (1927). Han rektor ved skolen fra 1937 til 1957, skjønt han beholdt posisjonen som professor fram til 1954. Han ble adlet i 1950. Hans hovedverk, *Comparative Dictionary of the Indo-Aryan languages* ble utgitt i 1966.

## Bibliografi (utvalg)
* ''A Comparative and Etymological Dictionary of the Nepali Language'', London: K. Paul, Trench, Trubner, 1931.
* ''A Comparative Dictionary of the Indo-Aryan Languages'', London: Oxford University Press, 1962-1966. Inkluderer tre tillegg, utgitt 1969-1985.

## Referanser


## Litteratur
* *Dictionary of National Biography*
* *«Obituary: Sir Ralph Lilley Turner», Wright, J.C. & Cowan, C.D. (1984) *Bulletin of the School of Oriental and African Studies.* University of London. Vol. 47, No. 3. s. 540-548.
Karel van Mander (1579–1623)

**Karel van Mander (II)** (født 1579 i Kortrijk, død 1623 i Delft) var en maler og gobelinvever som blant annet virket i Danmark. 

Han var sønn av Karel van Mander (I), og ble utdannet hos faren. Sammen med kunstneren  Grimani og den tyske rikmann Nicolai Snouckaerts, startet han selv en fabrikk. I Danmark ønsket Christian IV seg en serie gobeliner til Frederiksborg slotts riddersal, og kom i kontakt med Karel, som sikret seg leveransen. Han skulle forherlige kongen ved å skildre hans kroning, samt vise kampplasser som Kalmarkrigen, Kalmar slotts beleiring og andre succesfyldte fortellinger fra Danmark-Norges historie. Karel ble derfor nødt til å avlegge besøk på de historiske stedene, for å kunne hente naturtro motiver frem. Han skulle sende kongen skisser senest i mai 1617,  mens de ferdige gobeliner skulle leveres to år senere. 

I 1619 mottok så kongen personlig 18 gobeliner, og en etterbestilling på fire ble fremsendt i 1620. Det kom også bestilling fra andre fyrstelig kunder, som prinsen av Oranien, men forretningen kjørte allikevel ikke godt, og han ble uvenn med sine partnere. Han døde plutselig i 1623, og hans enke, Cornelia Rooswijck flyktet med åtte barn til København, hvor hun hadde penger til gode for gobeliner. Etter en del innviklede prosesser, fikk hun penger tilbage og slo seg ned som urtekremmerske. Forretningen gikk godt, og hun ble leverandør til hoffet. Sønnen, som også het Karel van Mander ble siden hoffmaler hos Christian IV. En annen sønn, Cornelis van Mander, ble sten-og billedhugger for Frederik III av Slesvig-Holsten-Gottorp. 

I 1859 gikk gobelinene på Frederiksborg med i brannen, men ble i det 20. århundre gjenvevet etter de opprinnelige skisser og med de samme historiske temaer. 

Flere kilder/registre angir dødsdato for Karel van Mander til 26. februar 1623, men dette er trolig dato for begravelsen etter dødsfallet 21. februar.

## Referanser
Sumitra Mangesh Katre

**Sumitra Mangesh Katre** (født 11. april 1906 i Honnavar, Karnataka, India, død 21. oktober 1998 i San Jose, California) var en indisk leksikograf og språkforsker som var opptatt av indoariske språk og Pāṇinis sanskrit-grammatikk. Katre innledet det gigantiske prosjektet med Sanskrit ordboken *Encyclopedic of Sanskrit on Historical Principles*. Hans arbeid *The Formation of Konkani* fra 1966 er hans bidrag til sitt morsmål konkani. Det anvender moderne historisk og komparativ lingvistikk på seks typiske konkani-dialekter, for å påvise at dannelsen av konkani skjedde uavhengig av marathi.

## Referanser
Gyangzē

**Gyangzê** eller **Gyantse** (kinesisk: 江孜县; pinyin: *Jiāngzī Xiàn*; tibetansk: རྒྱལ་རྩེ་རྫོང་; Wylie: *rgyal rtse rdzong*) er et fylke i prefekturet Xigazê i den autonome region Tibet i Folkerepublikken Kina.

Befolkningen var  i 1999.


Gyantse-Dzong-12-gje.jpg|Dzong
Gyantse-Paelkhor Choede-10-2014-gje.jpg|
Gyantse-Altstadt-28-2014-gje.jpg|
Gyantse-Paelkhor Choede-Kumbum-54-Weltenhueter Sued und West-2014-gje.jpg|
Gyantse-Paelkhor Choede-Kumbum-18-Kapelle-2014-gje.jpg|
Gyantse-Paelkhor Choede-Kumbum-68-2014-gje.jpg|Kumbum


## Referanser


## Eksterne lenker
* 
* Fotos fra ''Panoramio''
George Cardona

**George Cardona** (født 1936) er en amerikansk lingvist og indolog. Han er professor i lingvistikk ved University of Pennsylvania. Hans interessefelt inkluderer indoeuropeistikk og indisk grammatisk teori, spesielt fra skolene Nyaya og Mīmāṃsā. Han er en kjent autoritet innenfor gujarati, og har av den grunn blitt beæret med medlemskap i Gujarati Sahitya Parishad.

## Referanser
Bagri

**Bagri** (बागड़ी) er en dialekt av Rajasthani innenfor den indoariske språkfamilien. Den snakkes av omkring 5 millioner mennesker i Rajasthan, Haryana og Punjab i India og i Punjab i Pakistan. Bagri har en veldig høy leksikalsk likhet (65 %) med haryanvi.
Tingvoll Idrettslag

**Tingvoll Idrettslag** (stiftet 20. mai 1915) er et idrettslag fra Tingvoll i Møre og Romsdal, som driver fotball, friidrett, håndball, skiidrett og volleyball.

## Fotball
A-laget i fotball for herrer spiller sin andre sesong i 4. divisjon, etter å ha rykket opp fra 5. divisjon i 2011.

### Tabellen 2011

### Tabellen 2012

### Tabellen 2013

## Kjente utøvere
*Per Aunet, friidrett
*Nils Erik Ulset, langrenn og skiskyting
*Synnøve Solemdal, skiskyting
*Tor Arne Rolland, fotball
*Espen Koksvik Beverfjord, fotball
### Andre personer
*  nominert til Årets Ildsjel på Idrettsgallaen 2012

## Eksterne lenker
*
Baptist-Kitzlinger-Schanze

**Baptist-Kitzlinger-Schanze** (norsk: *Baptist Kitzlinger-bakken*) er et skihoppanlegg i Rastbüchl i Breitenberg i Tyskland. Det består av tre hoppbakker med størrelse K75 (HS82), K35 og K15. Anlegget er eid av WSV-DJK Rastbüchl, og har hatt renn i kvinnenes hoppuke (i senere år en del av kontinentalcupen for kvinner).

Anerkjent bakkerekord i K75-bakken er 83,5 meter, satt av Daniela Iraschko (Østerrike) i kvinnenes hoppuke 15. februar 2004. I K35-bakken er rekorden 38,5 meter, satt av Dominik Schaubschläger (Tyskland) 24. mai 2009. Rekorden i K15-bakken er 17 meter, satt av František Vaculík (Tsjekkia) 25. mai 1995.

## Historie
Skiklubben WSV-DJK Rastbüchl ble stiftet i 1963, og startet med en gang å planlegge en ny hoppbakke, ettersom den gamle Adalbert-Stifter-Schanze ved Breitenberg var i dårlig forfatning og lå ugunstig til for sola. Baptist-Kitzlinger-Schanze ble bygd i 1967 som 50-metersbakke og utvidet i 1976, da dommertårn og tribuner ble bygd. I 1988/89 ble anlegget modernisert og utstyrt med plastmatter, slik at det også kan brukes sommerstid.

I desember 2011 ble det oppdaget at tre ståltau i anlegget er ødelagt. Ståltauene brukes vinterstid til å holde nett i bakken, som i sin tur er feste for snøen oppå det glatte plastdekket. De skadede ståltauene gjør at det sannsynligvis ikke kan hoppes i anlegget vinteren 2011/12. Ledelsen i Landkreis Passau har bestemt at de sammen med delstaten Bayern og Breitenberg kommune (Gemeinde) skal bekoste reparasjonen av hoppanlegget.

## Viktige renn

 Ikke eget renn, lagresultatene regnet ut fra resultater i det individuelle rennet 17. februar.

## Kilder
*Skisprungschanzen-Archiv: Rastbüchl (besøkt 5. desember 2011)
*WSV-DJK Rastbüchl: Baptist-Kitzlinger-Schanze Rastbüchl (besøkt 5. desember 2011)
*Ski-Club Schönwald: Ergebnislisten (besøkt 5. desember 2011)
Takk

**Takk** kan vise til:

*Takknemlighet
*Dråpe (band), tidligere *Takk*
**[[Takk …]]*, Sigur Rós-album fra 2005
Hagar Olsson

**Alli Hagar Olsson** (født 16. september 1893 i Gustavs, Finland, død 21. februar 1978 i Helsingfors) var en finlandssvensk forfatter, litteraturkritiker, dramatiker og oversetter.

Hun regnes som en banebryter for modernistisk og avantgardistisk litteratur i Finland, blant annet gjennom det kortlivde tidsskriftet *Ultra* som hun redigerte sammen med Elmer Diktonius og i essaysamlingen *Ny generation* (1925). Hennes egen debut kom 1916 med romanen *Lars Thorman och Döden*, med hovedtyngden av forfatterskapet var som kritiker og essayist. Et viktig verk er den selvbiografiske *Chitambo* (1933).

Olsson studerte ved Helsingfors universitet 1915-1916, og arbeidet som kritiker i blant annet Dagens Press (senere Svenska Pressen). Hun var nært knyttet til Edith Södergran. I Södergrans diktsamling *Rosenaltaret* (1919) er flere av diktene stilet til henne, og hun tiltales som *min syster*. I 1940 gav hun ut Edith Södergrans *Dikter* med et innledende essay, og i 1955 brevsamlingen *Ediths brev*.  

## Priser
* Tollanderska priset 1950
* Eino Leino-prisen 1965
* Svenska Akademiens Finlandspris 1966
* æresdoktor ved Helsingfors universitet 1969

## Referanser


## Eksterne lenker
* Hagar Olsson.
*
Fyrstepalasset i Monaco

**Fyrstepalasset i Monaco** er fyrsten av Monaco sin offisielle residens. Palasset ble bygget i 1191 som et genovensk fort og har gjennom sin lange og ofte dramatiske historie blitt bombardert og beleiret av utenlandske krefter. Siden slutten av det trettende århundre, har fortet tjent som hjem til Grimaldi-familien som først la beslag på slottet i 1297. Grimaldi-familien regjerte først som føydalherrer, og deretter som eneveldige fyrster fra det syttende århundre. Det bør allikevel merkes at fyrstene først og fremst holdt på makten gjennom avtaler med fyrstedømmes større naboland.

## Palasset i det 21. århundre
I dag er palasset hjem til den nåværende fyrsten av Monaco, Albert II av Monaco. Om sommeren er deler av palasset åpent for offentligheten og siden 1960 har palassets uteområder vært tatt i bruk som konsertscene for Monte Carlos Filharmoniske Orkester (fransk: Orchestre Philharmonique de Monte-Carlo).

## Referanser
Castle Howard

**Castle Howard** er en herregård i North Yorkshire i England, omtrent 24 km nord for York. Residensen er blant de største i Storbritannia og ble i stor grad bygget mellom 1699 og 1712, for den 3. jarlen av Carlisle, Charles Howard. Herregården ble tegnet av den engelske arkitekten John Vanbrugh. 

Selv om herregården ble bygget i nærheten av ruinene av Henderskelfe Castle, er bygningen i virkeligheten ikke et slott. Ordet «Castle» blir allikevel ofte brukt for å beskrive bygninger av denne typen. Årsaken til dette er at herregården ble bygget etter en lang periode på 1500-tallet, hvor det ble bygget mange slott.

## Referanser


## Eksterne lenker
* 
*   Castle Howard entry from The DiCamillo Companion to British & Irish Country Houses
Leil

**Leil** var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *[[Historia Regum Britanniae]]* (*De britiske kongenes historie*), skrevet omkring 1136. Her gjengis han som en sønn av Brutus Grønnskjold.

Leil var en fredelig og rettferdig konge og nøt godt av velstanden som var blitt bygget opp av hans forgjengere. Han bygde en by i nord kalt for Kaerleil («Leils festning») som en hyllest til denne velstanden. Leil styrte i 25 år inntil han ble gammel og svak. Hans alderdom førte til borgerkrig og under denne døde han. Han ble etterfulgt av sin sønn Rud Hud Hudibras.

Geoffrey hevder at Leil styrte på samme tid som Salomo i *[[Det gamle testamente]]* bygde tempelet i Jerusalem og Silvus Epitus var konge av Alba Longa.

## Familietreet til Leils slekt
: *Se også*: Mytiske konger av britene

## Litteratur
* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 80
Oscar Parland

**Oscar Percival Parland** (født 20. april 1912 i Kyiv, død 27. september 1997 i Helsingfors) var en finlandssvensk forfatter, oversetter og psykiater. 

Han var bror av forfatterne Henry Parland og Ralf Parland. Faren var jernbaneingeniør av britisk herkomst, og arbeidet i tsarens Russland, men flyktet til Finland etter revolusjonen. Oscar Parland tok studenteksamen 1930 og med.lic-eksamen 1944. Han giftet seg i 1941 med Heidi Enckell, etter at hun skilte seg fra sin første ektemann, forfatteren Rabbe Enckell. Parland skildrer trekantdramaet i sin posthume bok *Flanellkostym och farsans käpp* (2003).

Han skrev selvbiografiske romaner med psykologisk innsiktsfulle barneskildringer, preget av utdannelsen. Debutromanen *Förvandlingar* (1945) er et forkledd familieportrett. Hans selvbiografiske trilogi fra oppvekstårene *Den förtrollade vägen* (1953), *Tjurens år* (1962) og *Spegelgossen* (2001) ble ikke fullført før etter hans død. I 1986 og 1988 ble de to første romanene i trilogien filmet for finsk fjernsyn. 

## Priser
* Svenska Dagbladets litteraturpris 1953 for *Den förtrollade vägen*. 
* Nominert til Nordisk råds litteraturpris 1963 for *Tjurens år*.

## Referanser


## Eksterne lenker
* 
* kirjasto.sci.fi
Crucial Accountability

***Crucial Accountability*** (tidl. Crucial Confrontations) er den andre boken til Kerry Patterson, Joseph Grenny, Ron McMillan og Al Switzler. 

Boken tar for seg viktigheten av pålitelighet og skaffer til veie passende ferdigheter for å håndtere skuffede forventninger. Den ble publisert av McGraw-Hill i 2004 og er blitt en The New York Times-bestselger. Boken er ikke oversatt til norsk.

## Referanser
Liste over øyer i Korea

**Liste over øyer i Korea** refererer både til øyer i Sør-Korea og i Nord-Korea. I lista under er de listet etter provins.

## Gyeonggi
### Ansan
* Daebu-do
* Jebu-do
* Pung-do
* Yuk-do

### Gimpo
* Baengma-do
* Daesongyeo
* Sosongyeo

### Siheung
#### Tidligere øyer
* Oi-do
* Okgu-do

## Nord-Gyeongsang
* Ulleung-do
* Juk-do
* Dokdo
* Kwanun-do

## Sør-Gyeongsang
* Geoje-do
* Namhae-do
* Oe-do

## Sør-Hwanghae
* Sunwi-do
* Kirin-do
* Ch'angnin-do

## Incheon
### Bebodd
* Acha-do
* Baega-do
* Baengnyeong-do
* Boreum-do
* Daecheong-do
* Daeijak-do
* Daeyeonpyeong-do
* Deokjeok-do
* Donggeom-do
* Ganghwa-do
* Gureop-do
* Gyodong-do
* Jangbong-do
* Jawol-do
* Ji-do
* Jumun-do
* Mal-do
* Mibeop-do
* Mo-do
* Mungap-do
* Muui-do
* Seogeom-do
* Seongmo-do
* Seonjaedo
* Seonmi-do
* Seungbong-do
* Si-do
* Sin-do
* Socheong-do
* Soijak-do
* Song-do *(Kunstig øy under bygging)*
* Soya-do
* Soyeonpyeong-do
* Ul-do
* Yeongheung-do
* Yeonpyeong-do
* Yongyu-do, Yeongjong-do, i dag en del av Incheon internasjonale lufthavn

### Ubebodd
* Silmi-do

## Jeju-do
* Jejudo
* Gapa-do
* Mara-do
* Ieodo
* U-do

## Sør-Jeolla
* Anma-do
* Choram-do
* Chuja Gundo
* Haui-do
* Hwa-do
* Imja-do
* Jin-do
* Naenaro-do
* Nohwa-do
* Oenaro-do
* Port Hamilton (Geomun-do)
**So-do
**Sunho-do (Dong-do)
* Saengil-do
* Sangte-do
* Sinji-do
* Yeoseo-do
* Wan-do

## Seoul
*Øyer i [[Hanelva (Korea)|Hanelva]]:*
* Seonyu-do
* Yeoui-do
* Bamseom
* Nodeulseom

## Sør-Chungcheong
* Anmyeon-do

## Se også
* Liste over elver i Korea
* Liste over fjell i Korea

## Eksterne lenker
* MSN World Encarta Map
La Flèche

**La Flèche** er en kommune i departementet Sarthe i regionen Pays de la Loire nordvest i Frankrike. La Flèche er den nest største byen og underprefektur i departementet.

Her lå jesuittenes Collège Henri-IV de La Flèche, som senere ble militærskole etter at jesuittene i 1760-årene ble fordrevet fra Frankrike.

## Befolkningsutvikling
***Antall innbyggere i kommunen La Flèche***

## Referanser


## Eksterne lenker
* 
* Kommunedata INSEE
Levekår i utviklingsland (forskningsprogram)

**LEVE – Levekår i utviklingsland – helse, miljø og fattigdom** er et tverrfakultært forskningsområde ved Universitetet i Oslo. LEVE eies av Det medisinske-, juridiske og samfunnsvitenskapelige fakultet samt forskningssenteret Senter for utvikling og miljø (SUM).

## Oppgaver
LEVEs oppgave er å initiere, legge til rette for og koordinere ny, tverrfaglig forskning mellom eierinstitusjonene. Det er også mulig å samarbeide med andre forskere, forskergrupper og institusjoner utenfor Universitetet i Oslo. Forskningsområdet er sammensatt, men kan oppsummeres som følger: 

Endrede fattigdoms- og sykdomsmønstre i utviklingsland knyttet til:
* miljøendringer
* endrede bosettingsmønstre (migrasjon og urbanisering)
* økonomiske fluktasjoner (lokalt og globalt)
* manglende eller utilstrekkelige helsetjenester
* endringer i global arkitektur og policy

**Menneskerettigheter**

En menneskerettighetsbasert tilnærming står sentralt i LEVE. Rettigheter omhandler muligheter for og tilgang til en adekvat levestandard som sikrer helse og velvære; matvaresikkerhet, husvære og adekvat helsetilbud samt politiske og sivile rettigheter som knytter seg til godt styresett og rettssikkerhet. Ikke minst er utfordringen i denne sammenheng å identifisere hvem som har ansvaret for å sikre slike grunnleggende rettigheter.

LEVEs aktiviteter organiseres i forskergrupper og forskningsprosjekter. I tillegg arrangerer LEVE seminarer og samarbeider med andre forskningsmiljøer og ideelle organisasjoner om seminarvirksomhet.

## Bakgrunn

Universitetet i Oslo opprettet i 2009 sju "tverrfakultære forskningsområder" som alle forsker inne definerte temaer eller områder. Målsettingen er at forskningssamarbeid på tvers, høy faglig kvalitet og aktivitet skal bidra med nye perspektiver til den globale kunnskapsutviklingen. Alle fakultetene, museene og de to institusjonelle sentrene ved Universitetet i Oslo er involvert i minst ett av områdene. 

"LEVE – Levekår i utviklingsland: helse, miljø og fattigdom" er en av disse sju forskningssatsingene.

Funksjonstiden for forskningsområdene var i utgangspunktet satt til to år (2009–2011). Deretter var det planlagt en evaluering før en mulig forlengelse i tre år. Evalueringen er utsatt til våren 2012 og forskningsområdenes arbeid skal også fortsette ut 2012, før en eventuell forlengelse av aktiviteten.

## Eksterne lenker

LEVE – Levekår i utviklingsland sine hjemmesider
Alle tverrfakultære forskningsområder ved Universitetet i Oslo
Damhus Sø

**Damhus Sø** eller **Damhussøen** er en innsjø som ligger i Københavns kommune  mellom Vanløse, Rødovre, Roskildevej og Damhusengen. Det grønne området henger sammen med Grøndalsparken, Krogebjergparken og Vigerslevparken. Innsjøen har et areal på 46 hektar.

Demningen som ligger mot syd ble bygget i 1621 og hadde som formål å sikre en stabil vannmengde i sjøen og en bedre vannforsyning til København via Grøndalsåen og Ladegårdsåen. Flere demninger ble bygget i 1849. 

Harrestrup Å som tidligere løp gjennom innsjøen ble lagt i rør i 1938 med demninger på hver side i den østlige siden av engen. Samtidig ble Bagsøen drenert og hermed oppsto Damhusengen. Innsjøen og engen fikk parkstatus i 1941 og har vært fredet siden 1966.

## Referanser


## Eksterne lenker
* Damhussøen – historie
Utterslev Mose

**Utterslev Mose** («mose» betyr «myr» på dansk) er et natur-og parkområde som ligger i Københavns nordvestlige del mellom Gladsaxe, Søborg, Bispebjerg og Brønshøj, og var tidligere den nordligste delen av Vestvolden fra Køge bukt i sør til Utterslev Mose i nord. Utterslev Mose var en del av Københavns befestning. Opprinnelig var den en myr med en grøft i midten, men på 1930-tallet ble den utgravd som nødsarbeid, og anlagt som park i 1939–43. Den utgjør ca. 3 x 1&nbsp;km og er et avvekslende område av sjøer og holmer med et rikt fugleliv.

Stedsnavnet «Utterslev» er en forvanskning av **Otterslef**, beliggende i Støvnæs herred (senere omdøpt til Sokkelund herred), som biskop Absalon fikk i foræring av Valdemar den store rundt 1166.

Utterslev Mose var en del af Københavns befestning, men Vestvolden ble nedlagt i 1920, og nå er myren et rekreasjonsområde. I 2000 ble den fredet. 

Høyhusene på Bellahøj ble bygd i umiddelbar nærhet i første halvdel av 1950-tallet. Her ligger ennå tre gravhauger fra bronsealderen.

Martin A. Hansen bodde under den tyske okkupasjonen til leie i Hvedevej 51, og kunne fra loftsrommet sitt se «over mot vakten, de tyske soldatene ved broen ikke så langt borte...Det hendte flere ganger at de lå og skjøt vilt ut i myren.» Hansen snakket etter krigen om «den blodige myren» med tanke på likvideringene. Den første henrettede som ble funnet i myren, var Jens Olsen, en ung familiefar bosatt på Smørumvej 143 i Husum. Høsten 1943 anga han BOPA-mannen Aage Nielsen, som deretter døde under forhør hos Gestapo. Aage Nielsen ble hevnet av sin bror Harald Gottlieb Nielsen (1912-89), som sammen med en anden motstandsmann førte Jens Olsen ut i Utterslev Mose og skjøt ham. Dokumentarfilmen *Ingen Hamlet på Kronborg i år* fra 1986 nevner likvideringen. Filmtittelen viser til at de årlige *[[Hamlet]]*-forestillingene i Helsingør ble avlyst sommeren 1940 fordi Danmark var blitt okkupert. Peter Øvig Knudsen har også beskrevet likvideringen av Jens Olsen 6. oktober 1943 i boken *Efter drabet*.

## Referanser


## Eksterne lenker
* Utterslev Mose på alula.dk
Kabuss

**Kabuss**, også skrevet kapusj (kapusjong), kabuds, karbuss og annet, er en eldre betegnelse på ulike typer historiske hodeplagg i form av skulderslag, hetter og varme luer som dekket nakken og ble båret istedenfor hatt.

Ordet kan brukes om en hette sydd fast til en kappe, særlig munkekutter, for eksempel båret av kapusinere. Kabuss kan også være skulderslag på gamle vekterdrakter. «Kabuss» ble siden brukt som betegnelse på en lodden lue uten skygge, men med lange øreklaffer som knappes under haken eller slås opp og knappes bak nakken. Kabuss-luene var sydd sammen av fire stykker og gjerne laget av skinn eller fôret stoff eller voksduk. Slike luer ble særlig brukt av menn, men i Nord-Norge også av eldre kvinner. Varme kabusser ble båret som uniformslue av både vektere («nattpoliti») og visse typer soldater fra 1700-tallet.

## Se også
* Struthette (kaprun), skulderkappe med hette med lang, hengende spiss
* Kapperrønnik (kapperrøllik), hette som går ned over skuldrene eller kvinnekyse
* Basjlik, kaukasisk hetteformet lue med lange sidelapper 
* Kveif, liten, ettersittende knyttelue vanlig i middelalderen

## Referanser
9K32 Strela-2

**9K32 «Strela-2»** (&nbsp;— *pil*; NATO-kallenavn **SA-7 ''Grail**'') er et lettvekts, skulderavfyrt, luftvernmissil. Det er beregnet for bruk mot fly i lave høyder, og har et høyeksplosivt stridshode og passivt infrarød styresystem.  

Strela-2 kan sammenlignes med det amerikanske FIM-43 redeye. Strela-2 var det første sovjetiske skulderavfyrte luftvernmissilet. Strela ble først brukt i 1968, men masseproduksjon startet først i 1970. 

Strela-2 ble under den kalde krigen produsert i enorme mengder for Sovjetunionen og deres allierte. 

## Referanser


## Eksterne lenker
*
Brahms’ Pianokonsert nr. 2

**Pianokonsert nr. 2 i B-dur, op. 83 av [[Johannes Brahms]]** er laget for piano og orkester. Den kom først 22 år etter den første pianokonserten. Brahms startet arbeidet med konserten i 1878, fullførte den i 1881, og dedikerte den til hans lærer, Eduard Marxsen. Premieren ble holdt i Budapest den 9. november 1881, med Brahms selv som solist. Den ble en umiddelbar suksess, og inspirerte han til å gjennomføre en konsertturne gjennom mange byer i hele Europa.

## Bakgrunn
Konserten er laget for 2 fløyter, 2 oboer, to klarinetter (B), 2 fagotter, fire horn (opprinnelig 2 i B bass og 2 i F), 2 trompeter (B), pauker (B og F) og strykere. (Trompetene og paukene brukes kun i de to første satsene)
 
Stykket har fire satser, i motsetning til tre som er typisk for slike konserter fra de klassiske og romantiske periodene:
#Allegro non troppo (B-dur)
#Allegro appassionato (D moll)
#Andante (B-dur / Fiss-moll)
#Allegretto grazioso (B-dur)
 
Den ekstra satsen gjorde konserten lenger enn de fleste andre konserter på denne tiden. Når den begynte å bli ferdig, sendte Brahms et utkast til sin venn, kirurgen og fiolinisten Theodore Billroth, som Brahms tidligere hadde dedikert sine to første strykekvartetter, der han beskriver konserten som «noen små pianostykker». Brahms selv beskrev scherzoen som en «liten scherzosats».
You’re the One That I Want

**«You're the One That I Want»** er en sang, skrevet av John Farrar til spillefilmen *[[Grease (film)|Grease]]*. Den ble fremført av John Travolta og Olivia Newton-John.

Singlen ble en internasjonal hit og lå på førsteplassen på lister i flere land. Den var den eneste sangen fra lydsporet til *Grease* som toppet både de britiske og amerikanske poplistene.

## Norsk versjon
Vivian Vindenes har skrevet en norsk tekst. På norsk bærer den tittelen «Du er den jeg vil ha».

### Innspillinger
*Vivian Vindenes med Howards. Utgitt på singelen Polydor 2052&nbsp;160 i 1978.

## Referanser
Heine Jensen

**Heine Ernst Jensen** (født 1977 i Thisted) er en dansk håndballtrener, som har vært landslagssjef for flere nasjoners landslag. Som spiller (høyre kant) har han blant annet spilt for Stord Handball.

## Trenerkarriere
Jensen har vært trener i Stord og Sola Håndball. I 2007 ble kjæresten Mette Ommundsen klar for HC Leipzig, og Jensen ble da trener for rekruttlaget SV Union Halle-Neustadt.

Han var trener for kvinnelaget til HC Leipzig da de vant det tyske mesterskapet i 2009 og 2010.

Det tyske håndballforbundet løste Jensen fra sin kontrakt som hovedtrener i HC Leipzig 25. mars 2011, og engasjerte ham som trener for det tyske kvinnelandslaget ut 2012. Jensen ledet Tyskland for første gang i et mesterskap under Håndball-VM 2011 for kvinner‎ i Brasil.

I perioden 2016–2020 var han teknisk direktør for det slovakiske håndballforbundet. Han var hovedtrener for det slovakiske herrelandslaget 2017–2019.

I 2019–2020 var han hovedtrener for det kinesiske kvinnelandslaget, på forespørsel fra Det internasjonale håndballforbundet.

Deretter ble han hovedtrener for Nærbø Idrettslags herrelag i eliteserien i årene 2020–2022. I perioden 2022–2025 var han hovedtrener for ØIF Arendals herrelag i eliteserien.

Fra 2025 fikk han en ettårskontrakt som assistenttrener for det kuwaitiske herrelandslaget og hovedtrener for juniorlandslaget årgang 06/07.

## Referanser


## Eksterne lenker
* 
* Profil på dhb.de
Komsa (Dronning Maud Land)

**Komsa** er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger mellom Komsbreen og Salen og høyeste punkt måler 2960 moh.

Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet har navn etter den samiske vogga som kan bæres på ryggen, komse.

## Referanser
Fantegå

**Fantegå** betyr at en arbeidstager unnlater å møte på jobb eller forlater arbeidet, uten å arbeidsgiver varsle om det.

Normalt har en arbeidstager plikt til å varsle arbeidsgiveren om fravær fra arbeidet, også om fraværsgrunnene er legitime. Å fantegå er et brudd på arbeidsavtalen.

## Kilder
*Fortsatt brukes «å fantegå» i arbeidslivet Artikkel av Heidi Marie Lindekleiv i  Vårt Land onsdag 14. juni 2023 side 16-18
H.A. Flindt

**Henrik (Henry) August Flindt** (1822–1901) var en dansk landskapsgartner og haveinspektør. Han har blant annet utformet Ørstedsparken, Botanisk Have og Østre Anlæg på det tidligere vollterrenget i København.

## Referanser
Islandsk tegnspråk

**Islandsk tegnspråk** (islandsk: *íslenskt táknmál*) er tegnspråket for døvesamfunnet på Island. Det er basert på det danske tegnspråket, og fram til 1910 ble døve islendinger sendt til Danmark for å lære tegnspråk, men forskjellene var store. Islandsk tegnspråk er offisielt anerkjent av staten, og interessene ivaretas av en nasjonal komité.

Islandsk tegnspråk er vesentlig forskjellig fra talt islandsk. I 1999 ble islandsk tegnspråk erklært for å være de døves morsmål. Talt islandsk ble rangert som andrespråket, slik at døve islendinger skulle kunne lære islandsk tegnspråk som sitt første språk, og islandsk som andrespråk.

## Eksterne lenker
* Islands døveforening (på engelsk og islandsk)
Svanere

**Svanere** (georgisk: სვანი Svani) er en befolkningsgruppe som hovedsakelig bor i Svaneti, nordvest i Georgia og som snakker svansk. Selv kaller svanerne seg mushüan, kjent av gamle historieskrivere som misimian.

## Historie
Svanerne er ofte identifisert med soanes nevnt av den greske geografen Strabo, som plasserte dem mer eller mindre i det området som i dag bebos av svanerne.

Inntil 1930-tallet ble mingrelere og svanere talt som egne grupper i folketellinger, men ble senere klassifisert under den bredere kategorien georgiere.  Svanerne er georgisk-ortodokse kristne og ble kristnet i det 6. århundre.  Ikke desto mindre lever deler av før-kristen tro fortsatt i Svaneti. St. Georg (kjent som Jgëræg blant folk lokalt), Georgias skytsengel, er det mest respekterte helgenen.  Svanerne har beholdt mange av deres gamle tradisjoner.  Familiene er av ulik størrelse og mannen har tradisjonelt vært familiens overhode.  Samtidig har kvinnene en sterk stilling i Svaneti, og mange ganger er det fruen i familien som tar det tyngste ansvaret. 

## Språk
Svanerne er stort sett bilingvale.  De bruker både georgisk og sitt eget morsmål, svansk.  Det svanske språket utgjør sammen med georgisk, mingrelsk og laz den sørkaukasiske eller kartvelske språkfamilien.  Det svanske språket har ingen offisiell status i Georgia.  Georgisk er undervisningsspråket og det skriftlige forvaltningsspråket i Svaneti, selv om svansk ofte brukes i muntlig kontakt med myndighetsorganer.  Noen få bøker er utgitt på svansk.  Svanerne benytter det georgiske alfabetet når de skriver svansk.  Det er en tendens at yngre, spesielt i den største byen Mestia, bruker georgisk istedenfor svansk.  Svansk skilte seg ut fra de andre kartvelske språkene for rundt 4 000 år siden, og i dag skiller georgisk seg fra svansk omtrent som fransk fra norsk.  

## Kultur
Svansk kultur lever videre i trestemte sanger og runddanser.  Svansk poesi er oftest knyttet til sanger.  Svanere er dyktige kunstnere.  Siden Svaneti anses for å være den mest utilgjengelige delen av Georgia, blir fortsatt mange georgiske verdigjenstander fra middelalderen (inklusive sjeldne Bibel-manuskripter) oppbevart i Svaneti. 

## Kjente svanere
* Mikheil Khergiani – fjellklatrer
* Jaroslav Ioseliani – sjømann, ubåtkaptein 1942-1944
* Otar Ioseliani – filmregissør
* Mikheil Gelovani – skuespiller

## Referanser


## Eksterne lenker
* http://www.svanetitrekking.ge/